בועות

בועות (באנגלית: Soap) היא סדרת קומדיית מצבים אמריקנית מצליחה אשר שודרה בשנים 1977–1981 ברשת ABC. הסדרה היא פרודיה על אופרות סבון. יחסית לתקופה בה הופקה, התוכנית כללה תכנים רגישים כגון: הומוסקסואליות, הורות הומוסקסואלית, בגידות בחיי נישואים, אימפוטנציה ונישואים בין גזעיים. צוות שחקני הסדרה היה אנסמבל גדול, שכלל בין השאר את קתרין הלמונד, רוברט מנדן, ריצ'רד מאליגן, קתרין דיימון, רוברט גיום ובילי קריסטל. אחת הדמויות בסדרה, בנסון דובואה (בגילומו של השחקן רוברט גיום), זכתה לסדרה פופולרית משלה בשם "בנסון". במהלך השנים מאז הוקרנה זכתה הסדרה לשבחים רבים, כך לדוגמא במאמר ב 2012 בהאפינגטון פוסט בו צוינה כסדרה שהסתיימה מוקדם מדי: במילים: 'בועות' רלוונטית ומצחיקה היום כמו שהיה לפני יותר משלושים שנה והייתה ראויה לחיים ארוכים יותר. גם לסדרה וגם למעריצים שלה היה מגיע סיום אמיתי על פי החזון המבריק שראה אותה כקומדיה ניצחית\חסרת זמן. במגזין טיים הוכתרה ב 2007 בתואר אחת ממאה הסדרות הטלוויזיוניות הטובות ביותר. הסדרה צוינה גם ב 2009 כאחת מעשר מחלוקות מיניות ששינו את הטלוויזיה. ברצף הפתיחה של הפרק הראשון, הקריין מכריז "זה הסיפור של שתי אחיות - ג'סיקה טייט ומרי קמפבל". בועות מתרחשת בעיירה הבדיונית Dunn's River בקונטיקט. הטייטס גרים בשכונה עשירה (שאותה מכנה הכרוז: השכונה המכונה "ריץ'"). ג'סיקה טייט (קת'רין הלמונד) ובעלה צ'סטר (רוברט מנדן), אינם מודלים של נאמנות, פרשיות האהבה השונות שלהם גורמות לכמה תקלות משפחתיות, כולל רצח פיטר קמפבל (רוברט אוריך), בנו החורג של אחותה מרי (קתרין דיימון). למרות שכולם מספרים לג'סיקה על פרשיות האהבים של צ'סטר, היא לא מאמינה עד שהיא לא רואה במו עיניה. בצאתה לארוחת צהריים עם מרי, ג'סיקה מזהה את צ'סטר עם המזכירה שלו, קלייר (קתרין ריינולדס). שבורת לב, ג'סיקה מתייפחת בזרועות אחותה. בהזדמנויות מאוחרות יותר, מתברר שג'סיקה הייתה מודעת ברמה מסוימת לפרשיות האהבים של צ'סטר, אך מעולם לא הרשתה לעצמה לעבד את המידע. משפחת טייט העשירה מעסיקה משרת/טבח סרקסטי בשם בנסון (רוברט גיום). בנסון מתעב בבירור את צ'סטר, אבל יש לו נקודה רכה לבנם, בילי (ג'ימי באיו). הוא גם מסתדר עם בתם של הטייטס קורין (דיאנה קנובה) וכן עם אמם, ג'סיקה; אבל לא מדבר עם הבת השנייה, יוניס (ג'ניפר סולט), אם כי זה משתנה מאוחר יותר. בנסון הפך לדמות פופולרית ובשנת 1979 עזב את עבודתו אצל הטייטס כדי לעבוד עבור בן דודה של ג'סיקה, המושל ג'ין גאטלינג, בסדרת הספין-אוף בנסון, שבה נחשף שם משפחתו, דובוי. הטייטס נאלצו לשכור משרת/טבח חדש בשם סונדרס (רוסקו לי בראון), שהגישה שלו דומה לזו של בנסון, אבל בעלת אישיות רשמית יותר. משפחתה של מרי, משפחת קמפבל, שייכת למעמד הפועלים. כשהסדרה מתחילה, בנה דני דאלאס (טד וואס), תוצר של נישואיה הראשונים לג'וני דאלאס, הוא גנגסטר זוטר בהכשרה. נאמר לדני להרוג את אביו החורג, ברט קמפבל (ריצ'רד מאליגן), בעלה הנוכחי של מרי, אשר, כך מספרים לדני, רצח את אביו ג'וני, שגם הוא היה מאפיונר. מאוחר יותר מתגלה שאביו של דני נהרג על ידי ברט מתוך הגנה עצמית. דני מסרב להרוג את ברט ויוצא לברוח מהמאפיה במגוון תחפושות. זה מסתיים בסופו של דבר כאשר איליין לפקוביץ (בגילומה של דינה מנוף באחד מתפקידיה המוקדמים), בתו המפונקת של בוס המאפיה (בגילומו של סורל בוק), מתאהבת בדני ועוצרת את אביה, שאחר כך אומר לדני שיהיה עליו להתחתן עם איליין או שהוא יהרוג אותו. בעונה הרביעית מתגלה שצ'סטר הוא אביו האמיתי של דני, תוצר של רומן סודי בינו לבין מרי לפני נישואיו לג'סיקה. בנה הנוסף של מרי, ג'ודי (בילי קריסטל, בתפקיד מוקדם), הוא הומוסקסואל, מנהל רומן סודי עם רכז כדורגל מקצועי מפורסם, ושוקל לבצע ניתוח לשינוי מין. העונה הראשונה מסתיימת בכך שג'סיקה הורשעה ברצח פיטר קמפבל. הכרוז מסיים את העונה בהכרזה שג'סיקה חפה מפשע, ושאחת מחמש דמויות - ברט, צ'סטר, ג'ודי, בנסון או קורין - הרגה את פיטר קמפבל. מאוחר יותר מודה צ'סטר ברצח של פיטר ונשלח לכלא. הוא משוחרר תוך זמן קצר לאחר הגנת אי שפיות זמנית מוצלחת, עקב מצב רפואי במוחו. קווי עלילה נוספים כוללים את בתה המאומצת של ג'סיקה, קורין המחזרת אחרי האב טים פלוטסקי (סאל ויסקוסו), שבסופו של דבר עוזב את הכהונה, כשהשניים בסופו של דבר נישאים ונולד להם ילד שמתגלה כאחוז דיבוק. צ'סטר נכלא על רצח פיטר, נמלט עם שותפו לכלא דאצ' וסובל מאמנזיה לאחר ניתוח כושל; בתה הנוספת של ג'סיקה, יוניס, שוכבת עם חבר קונגרס נשוי, ואז מתאהבת בדאצ'; בנה החורג של מרי, צ'אק (ג'יי ג'ונסון), המדבר מבטנו ושמעשי האיבה שלו מתבטאים דרך האלטר אגו שלו, בוב; פרשיות האהבה של ג'סיקה עם כמה גברים, כולל דונהיו, חוקר פרטי שנשכר כדי למצוא את צ'סטר הנעדר-מת, הפסיכיאטר שלה ומהפכן אמריקה הלטינית המכונה אל פוארקו ('החזיר'); הכליאה של בילי טייט על ידי כת בשם "הסאניות" (פארודיה על כנסיית האיחוד של סאן מיונג מון), ולאחר מכן הרומן שלו עם מורה בית הספר שלו; דני והמשפטים הרומנטיים שלו עם בתו של מאפיונר (איליין, שנרצחת בחטיפה שהשתבשה), אישה שחורה (פולי), זונה (גוון), ואשתו השנייה של צ'סטר (אנני); כליאתו של ברט במוסד לחולי נפש וחטיפתו על ידי חייזרים בזמן שהוחלף בזמן שהוחלף ל פני כדור הארץ בחייזר בעל מיניות יתרה. בתחילת כל פרק, הכרוז, נותן סיכום קצר של העלילה המפותלת תוך שהוא מעיר: "מבולבל? אתה לא תהיה, אחרי הפרק של השבוע ה... של בועות". בסוף כל פרק, הוא שואל סדרה של שאלות לחיים או למוות בסגנון המכוון להיות אטום וחסר רגש: "האם ג'סיקה תגלה את הרומן של צ'סטר? האם בנסון יגלה את הרומן של צ'סטר? האם לבנסון יהיה אכפת?" ומסיים כל פרק בשורת הסימן המסחרי, "השאלות הללו - ורבות אחרות - יענו בפרק הבא ... של בועות". מדיה וקבצים בנושא בועות בוויקישיתוף "בועות", במסד הנתונים הקולנועיים IMDb (באנגלית) "בועות", באתר Rotten Tomatoes (באנגלית) "בועות", באתר אידיבי "בועות", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו. רוזן, עידו (2015-01-20). "בילי קריסטל שגילם דמות של הומו בסדרה "בועות", אמר כי סצנות המין בסדרות טלוויזיה עכשוויות הן מוגזמות". Ynet. נבדק ב-2024-10-03. עידו נוימן, פיתום, גייז ובילי קריסטל - האם הסדרה בועות עומדת במבחן הזמן?, באתר ילדי הקומדיה, ‏2024-03-15 Gone Too Soon: 'Soap', web.archive.org, ‏2012-10-27 Soap - The 100 Best TV Shows of All-TIME - TIME, web.archive.org, ‏2007-11-28 1 Moviecutonline, Ten Sexual Controversies That Changed TV, Screengrab In Exile, ‏2009-09-30 (באנגלית)